CELEX: 32013R0600
Language: el
Date: 2013-06-24 00:00:00
Title: Εκτελεστικός κανονισμός (ΕΕ) αριθ. 600/2013 της Επιτροπής, της 24ης Ιουνίου 2013 , για την τροποποίηση του κανονισμού (ΕΚ) αριθ. 555/2008 όσον αφορά την πραγματοποίηση των ισοτοπικών αναλύσεων, των αμπελοοινικών προϊόντων στην Κροατία κατά τη διάρκεια μεταβατικής περιόδου

25.6.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 172/13
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 600/2013 ΤΗΣ ΕΠΙΤΡΟΠΉΣ
   της 24ης Ιουνίου 2013
   για την τροποποίηση του κανονισμού (ΕΚ) αριθ. 555/2008 όσον αφορά την πραγματοποίηση των ισοτοπικών αναλύσεων, των αμπελοοινικών προϊόντων στην Κροατία κατά τη διάρκεια μεταβατικής περιόδου
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη προσχώρησης της Κροατίας, και ιδίως το άρθρο 3 παράγραφος 4 (1),
   Έχοντας υπόψη την πράξη προσχώρησης της Κροατίας, και ιδίως το άρθρο 41 παράγραφος 1 (2),
   Εκτιμώντας τα ακόλουθα:
   
               (1)
            
            
               Ενόψει της προσχώρησης της Κροατίας στην Ευρωπαϊκή Ένωση, θα πρέπει να προβλεφθούν ειδικοί κανόνες όσον αφορά την ισοτοπική ανάλυση των αμπελοοινικών προϊόντων η οποία θα πρέπει να διενεργείται όπως αναφέρεται στο άρθρο 87 του κανονισμού (ΕΚ) αριθ. 555/2008 της Επιτροπής (3). Η ισοτοπική ανάλυση είναι μια αναλυτική μέθοδος που χρησιμοποιείται για τον έλεγχο και την καταπολέμηση της απάτης στον αμπελοοινικό τομέα, η οποία απαιτεί εξαιρετικά εξειδικευμένες επιστημονικές γνώσεις και τεχνικό εξοπλισμό. Η Κροατία δεν διαθέτει τον εξοπλισμό για την εφαρμογή της εν λόγω μεθόδου. Προκειμένου να διασφαλισθεί η ομοιόμορφη εφαρμογή των διαδικασιών ελέγχου, το Κοινό Κέντρο Ερευνών θα πρέπει να διενεργεί την ανάλυση εξ ονόματος της Κροατίας για περίοδο που θα της επιτρέψει να αποκτήσει τις απαιτούμενες γνώσεις και τον εξοπλισμό για την εκτέλεση αυτού του καθήκοντος.
            
         
               (2)
            
            
               Συνεπώς, θα πρέπει να τροποποιηθεί αναλόγως ο κανονισμός (ΕΚ) αριθ. 555/2008.
            
         
               (3)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το άρθρο 89 του κανονισμού (ΕΚ) αριθ. 555/2008 αντικαθίσταται από το ακόλουθο κείμενο:
   
      «Άρθρο 89
      Για περίοδο που λήγει στις 30 Ιουνίου 2015, εν αναμονή της δημιουργίας του κατάλληλου αναλυτικού εξοπλισμού, η Κροατία αποστέλλει τα δείγματα οίνου στο ΚΚΕρ για ανάλυση.
      Η Κροατία μπορεί να ορίσει μια αρμόδια αρχή εξουσιοδοτημένη να έχει πρόσβαση στις πληροφορίες που αφορούν τα δείγματα που λήφθηκαν στην επικράτειά της.».
   
   Άρθρο 2
   Έναρξη ισχύος
   Ο παρών κανονισμός αρχίζει να ισχύει υπό την επιφύλαξη και από την ημερομηνία έναρξης ισχύος της Συνθήκης προσχώρησης της Κροατίας.
   Λήγει στις 30 Ιουνίου 2015.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 24 Ιουνίου 2013.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 112 της 24.4.2012, σ. 10.
   
      (2)  ΕΕ L 112 της 24.4.2012, σ. 21.
   
      (3)  ΕΕ L 170 της 30.6.2008, σ. 1.